《唐处厚邀同欧阳元老彭志南游金銮寺》
宋代·吴则礼

秋老万木脱，浮云暮连空。
落景不可挽，冥冥有飞鸿。
偶与二三友，返辔释子宫。
幽事固可喜，逸兴殊未穷。
更期霜华陨，黄菊开旧丛。
浊醪倘可载，浩歌凌西风。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。